CELEX: 62016CN0390
Language: mt
Date: 2016-07-13 00:00:00
Title: Kawża C-390/16: Talba għal deċiżjoni preliminari mressqa mis-Szombathelyi Törvényszék (l-Ungerija) fit-13 ta’ Lulju 2016 – proċeduri kriminali kontra Dániel Bertold Lada

26.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 350/15
            
         Talba għal deċiżjoni preliminari mressqa mis-Szombathelyi Törvényszék (l-Ungerija) fit-13 ta’ Lulju 2016 – proċeduri kriminali kontra Dániel Bertold Lada
   (Kawża C-390/16)
   (2016/C 350/19)
   Lingwa tal-kawża: l-Ungeriż
   
      Qorti tar-rinviju
   
   Szombathelyi Törvényszék
   
      Parti fil-kawża prinċipali
   
   Dániel Bertold Lada
   
      Domandi preliminari
   
   
               1)
            
            
               Id-dispożizzjonijiet tal-Artikoli 67 TFUE u 82 TFUE għandhom jiġu interpretati fis-sens li jeskludu, f’dak li jikkonċerna persuna misjuba ħatja li l-kawża tagħha tkun ġiet finalment deċiża b’sentenza li hija res judicata mogħtija minn qorti ta’ Stat Membru tal-Unjoni, l-implementazzjoni ta’ proċeduri kriminali jew proċeduri oħra bbażati fuq leġiżlazzjoni nazzjonali u intiżi sabiex “jirrikonoxxu” jew jittrasformaw l-effetti tas-sentenza barranija fil-livell nazzjonali, u permezz tal-effett tagħha l-imsemmija sentenza barranija għandha titqies bħala mogħtija minn qorti nazzjonali?
            
         
               2)
            
            
               Proċeduri bbażati fuq l-Artikoli 46 sa 48 tal-Liġi Ungeriża Nru XXXVIII tal-1996, introdott “sabiex jirrikonoxxu l-effikaċja” fl-Ungerija ta’ sentenzi barranin fi tmiem proċeduri kriminali kkompletati u finalment konklużi fi Stat Membru tal-Unjoni – jiġifieri fi Stat Membru ieħor, iżda dwar l-istess persuna u l-istess reat – u intiżi, fir-realtà, mhux sabiex jiġu eżegwiti l-imsemmija sentenzi iżda sabiex jistabbilixxu l-motivi tat-teħid inkunsiderazzjoni ta’ dawn tal-aħħar fil-proċeduri kriminali li għad iridu jsiru, huma – fid-dawl tad-Deċiżjoni Kwadru tal-Kunsill 2008/675/ĠAI, tal-24 ta’ Lulju 2008 (1) – kompatibbli mal-prinċipju “ne bis in idem”, sanċit fl-Artikolu 50 tal-Karta tad-Drittijiet Fundamentali u fl-Artikolu 54 tal-Konvenzjoni li timplementa l-Ftehim ta’ Schengen?
            
         
      (1)  Deċiżjoni Kwadru tal-Kunsill 2008/675/ĠAI, tal- 24 ta’ Lulju 2008, dwar it-teħid in konsiderazzjoni ta’ kundanni fl-Istati Membri tal-Unjoni Ewropea waqt proċedimenti kriminali ġodda (ĠU 2008, L 220, p. 32)